תקנות כבישי אגרה (מנהרות הכרמל) (אופן החיוב בתשלום אגרה ואכיפת תשלומים)

{{ח:התחלה}}
{{ח:כותרת|תקנות כבישי אגרה (מנהרות הכרמל) (אופן החיוב בתשלום אגרה ואכיפת תשלומים), התש״ע–2010}}

{{ח:פתיח-התחלה}}
{{ח:תיבה|ק״ת תש״ע, 1133|תקנות כבישי אגרה (מנהרות הכרמל) (אופן החיוב בתשלום אגרה ואכיפת תשלומים)|https://olaw.org.il/takanot/takanot-6893.pdf}}.
{{ח:סוגר}}
{{ח:מפריד}}

{{ח:מבוא}}
בתוקף סמכותנו לפי {{ח:חיצוני|חוק כבישי אגרה (מנהרות הכרמל)#סעיף 12א|סעיפים 12א(ג)}} {{ח:חיצוני|חוק כבישי אגרה (מנהרות הכרמל)#סעיף 16|ו־16}} {{ח:חיצוני|חוק כבישי אגרה (מנהרות הכרמל)|לחוק כבישי אגרה (מנהרות הכרמל), התשנ״ה–1995}} (להלן – החוק), אנו מתקינים תקנות אלה:
{{ח:סוגר}}
{{ח:מפריד}}

{{ח:קטע2||תוכן עניינים}}

{{ח:פנימי|פרק א|פרק א׳: פרשנות}}

{{ח:פנימי|פרק ב|פרק ב׳: חיובים, הודעות על חיובים וגבייתם}}

{{ח:פנימי|פרק ג|פרק ג׳: פיצוי והחזר הוצאות}}

{{ח:פנימי|פרק ד|פרק ד׳: הודעות על אי־חידוש רישיון רכב}}

{{ח:פנימי|פרק ה|פרק ה׳: ערעור}}

{{ח:פנימי|פרק ו|פרק ו׳: שונות}}

{{ח:קטע2|פרק א|פרק א׳: פרשנות}}

{{ח:סעיף|1|הגדרות}}
{{ח:ת}} בתקנות אלה –
{{ח:ת|סוג=הגדרה}} ”אישור תחילת הפעלה“ – אישור שנתנה הרשות הממונה לבעל הזיכיון, להפעיל את כבישי מנהרות הכרמל, לפי חוזה הזיכיון;
{{ח:ת|סוג=הגדרה}} ”האגרה“ – סכום האגרה המרבי שבעל הזיכיון זכאי לגבות בשל נסיעה בכבישי מנהרות הכרמל לפי {{ח:פנימי|סעיף 3|תקנה 3}} או סכום נמוך ממנו שהחליט עליו;
{{ח:ת|סוג=הגדרה}} ”הפרשים“ – הפרשי הצמדה וריבית פיגורים;
{{ח:ת|סוג=הגדרה}} ”חשבון“ – הודעה על חיוב או על כמה חיובים לגבי כלי רכב בתקופת חיוב מסוימת;
{{ח:ת|סוג=הגדרה}} ”יום החיוב“ – יום בחודש שקבע בעל הזיכיון לגבי חייב לצורך חיובו;
{{ח:ת|סוג=הגדרה}} ”משלם מראש“ – מי ששילם לבעל הזיכיון מראש את האגרה בעד הנסיעה בקטעי כבישי מנהרות הכרמל, בכניסה אליהם או ביציאה מהם;
{{ח:ת|סוג=הגדרה}} ”קטע“ – כל אחת מן המנהרות שהוקמו כחלק ממיזם מנהרות הכרמל, המקשרות בין מחלף חוף הכרמל בחיפה למחלף רופין או בין מחלף רופין למחלף הקריות;
{{ח:ת|סוג=הגדרה}} ”רשות הרישוי“ – כהגדרתה {{ח:חיצוני|פקודת התעבורה|בפקודת התעבורה}};
{{ח:ת|סוג=הגדרה}} ”תקופת חיוב“ – תקופה שתחילתה בחודש שקדם לחודש שחל בו יום החיוב, ביום שמספרו בחודש כמספר יום החיוב וסיומה ביום שלפני יום החיוב.

{{ח:קטע2|פרק ב|פרק ב׳: חיובים, הודעות על חיובים וגבייתם}}

{{ח:סעיף|2|תשלום חיובים}}
{{ח:ת}} נסע רכב בכביש מנהרות הכרמל, ישלם החייב את החיובים לבעל זיכיון על פי {{ח:חיצוני|חוק כבישי אגרה (מנהרות הכרמל)|החוק}}, תקנות אלה והסכם השימוש, לפי העניין.

{{ח:סעיף|3|מועד יציאת חיוב}}
{{ח:ת}} כל אחד מאלה, לפי העניין, הוא מועד יצירת החיוב:
{{ח:תת|(1)}} בחיוב בשל נסיעה בכביש מנהרות הכרמל – מועד הנסיעה;
{{ח:תת|(2)}} בחיוב בפיצוי והחזר הוצאות בשל –
{{ח:תתת|(א)}} אי־פירעון חיוב – המועד האחרון לפירעונו;
{{ח:תתת|(ב)}} עיכוב יציאת רכב מכבישי מנהרות הכרמל או פינוי רכב מהם – המועד שבו בוצעו;
{{ח:תתת|(ג)}} מעשה שיש בו כדי למנוע את זיהוי החייב, לרבות באמצעות מניעת זיהוי הרכב, או את החיוב באגרה או שיש בו כדי לפגוע במערכת גביית האגרה באופן אחר – המועד שבו נודע לבעל זיכיון על המעשה;
{{ח:תתת|(ד)}} אי־הפקדת עירבון – המועד שנקבע לכך בהסכם השימוש;
{{ח:תתת|(ה)}} יציאת רכב מקטע בכבישי מנהרות הכרמל שלא ביציאה שיועדה לו – המועד שבו נודע לבעל הזיכיון על היציאה כאמור.

{{ח:סעיף|4|המצאת חשבונות}}
{{ח:תת|(א)}} בעל זיכיון ימציא חשבון בשל חיובים שלא נפרעו –
{{ח:תתת|(1)}} לחייב שהוא מנוי – לגבי כל תקופת חיוב, בסמוך לאחר סיומה;
{{ח:תתת|(2)}} לחייב שפסקה (1) אינה חלה עליו – בתוך זמן סביר ממועד יצירת החיוב.
{{ח:תת|(ב)}} היו למנוי אחד כמה אמצעי זיהוי, ימציא לו בעל הזיכיון חשבון נפרד לגבי כל אמצעי זיהוי, זולת אם אישרה הרשות הממונה אחרת או אם נקבע אחרת בהסכם השימוש.
{{ח:תת|(ג)}} בחשבון יפורטו כל אלה:
{{ח:תתת|(1)}} שם החייב, מספר זהותו, מענו, מספר הרישוי של הרכב או מספרו של אמצעי הזיהוי, לפי העניין;
{{ח:תתת|(2)}} תקופה או תקופות החיוב בחשבון;
{{ח:תתת|(3)}} תאריך הוצאת החשבון;
{{ח:תתת|(4)}} פירוט הנסיעות, מועדיהן והאגרה הנדרשת בשל כל נסיעה;
{{ח:תתת|(5)}} מיקום שער האגרה שבוצעה בו כל אחת מהנסיעות; לעניין זה, ”שער אגרה“ – כניסה או יציאה מקטע שהותקן בו החלק של המערכת שמתבצע בו רישום אלקטרוני של רכב או זיהוי אמצעי הזיהוי שלו, לפי העניין;
{{ח:תתת|(6)}} פירוט האירועים שנדרשים בשלהם פיצוי והחזר הוצאות, מועדיהם והסכום הנדרש בשל כל אחד מהם, ואולם במקרה של משלוח חשבון בשל אי־פירעון חשבון קודם במועד תשלומו, רשאי בעל הזיכיון להמציא את החשבון הקודם שלא נפרע כאמור, ויראוהו כפירוט הנדרש לפי פסקה זו;
{{ח:תתת|(7)}} פירוט הפרשים, ככל שקיימים;
{{ח:תתת|(8)}} סכום החיוב הכולל לתשלום;
{{ח:תתת|(9)}} מועד התשלום, לפי {{ח:פנימי|סעיף 6|תקנה 6}};
{{ח:תתת|(10)}} התראה כי לחיוב שלא שולם במועדו ייווספו פיצוי והחזר הוצאות.
{{ח:תת|(ד)}} השמיט בעל הזיכיון מחשבון חיוב שנוצר במהלך תקופת החיוב שהחשבון מתייחס אליה, רשאי הוא לכלול את החיוב האמור בחשבון מאוחר יותר שישלח לחייב, ובלבד שלא יחויב החייב בתשלום הפרשים בשל התקופה שמיום החיוב המקורי עד יום תשלום החשבון שבו הוא נכלל.

{{ח:סעיף|5|דרך המצאת חשבון}}
{{ח:ת}} חשבון כאמור {{ח:פנימי|סעיף 4|בתקנה 4}} יומצא לחייב –
{{ח:תת|(1)}} אם הוא מנוי – בדרך שנקבעה בהסכם השימוש;
{{ח:תת|(2)}} אם הוא חייב שפסקה (1) אינה חלה עליו – בדואר, ולעניין קבלתו יחול {{ח:חיצוני|חוק כבישי אגרה (מנהרות הכרמל)#סעיף 12א|סעיף 12א(א)(2) לחוק}}.

{{ח:סעיף|6|המען להמצאת חשבון}}
{{ח:ת}} המען להמצאת חשבון לחייב הוא אחד מאלה, לפי העניין:
{{ח:תת|(1)}} מנוי – המען שמסר בעת עריכת הסכם השימוש, ואם הודיע לבעל הזיכיון במועד מאוחר יותר על מען אחר – המען האחרון שהודיע עליו כאמור (להלן – המען על פי הסכם השימוש);
{{ח:תת|(2)}} חייב שפסקה (1) אינה חלה עליו – לכתובתו למשלוח דואר כמשמעותה {{ח:חיצוני|חוק עדכון כתובת|בחוק עדכון כתובת, התשס״ה–2005}} (להלן – כתובת למשלוח דואר).

{{ח:סעיף|7|מועדי תשלום}}
{{ח:ת}} המועד לתשלום חיוב הוא אחד מאלה, לפי העניין:
{{ח:תת|(1)}} חיוב לפי הסכם השימוש באמצעות כרטיס חיוב – המועד שבו נפרעים תשלומים לפי אותו כרטיס חיוב;
{{ח:תת|(2)}} חיוב לפי הסכם השימוש באמצעות הוראת קבע או אמצעי תשלום אחר שהוסכם בין הצדדים – במועד שנקבע בהסכם השימוש, שלא יקדם מ־15 ימים מיום החיוב;
{{ח:תת|(3)}} חיוב ממשלם מראש – מועד ביצוע התשלום מראש;
{{ח:תת|(4)}} חיובים שלא חלה עליהם פסקה (1), (2) או (3) – בתוך 18 ימים מיום ששלח בעל הזיכיון את החשבון לחייב כאמור {{ח:פנימי|סעיף 5|בתקנות 5}} {{ח:פנימי|סעיף 6|ו־6}}.

{{ח:סעיף|8|המצאת פירוט נסיעות}}
{{ח:ת}} בעל הזיכיון ימציא למנוי או לבעל רכב שיוך, על פי דרישתו, פירוט של נסיעות הרכב בכבישי מנהרות הכרמל ורשאי הוא לדרוש תמורתו תשלום שתאשר הרשות הממונה.

{{ח:סעיף|9|עיכוב ופינוי}}
{{ח:תת|(א)}} ביקש בעל הזיכיון או מי מטעמו למנוע כניסת רכב לכביש מנהרות הכרמל או לעכב את יציאתו ממנו עקב חוב חלוט שחב בעל אותו רכב, ואם היה הרכב רכב שיוך – בשל חוב חלוט המיוחס אליו, למעט בשל חוב חלוט לפי {{ח:חיצוני|חוק כבישי אגרה (מנהרות הכרמל)#סעיף 12|סעיף 12(א)(2) לחוק}}, לא יעשה כן אלא אם כן איפשר לנהג, לנוסע ברכב או לאדם אחר, אף אם אינו החייב, לפרוע לאלתר את החיוב; פירעון כאמור ייעשה במזומן או באמצעי תשלום אחר שאישרה הרשות הממונה; נפרע החוב החלוט בידי מי שאיננו החייב, יהיה מנוע מלתבוע מבעל הזיכיון את השבת מה שפרע.
{{ח:תת|(ב)}} לא נפרע החיוב כאמור בתקנת משנה (א), רשאים בעל הזיכיון או מי מטעמו להורות לנהג לפנות את הרכב ממקום הימצאו לדרך שיורה לו, ואם סירב לפנות כאמור, רשאי בעל הזיכיון או מי מטעמו, לפנות את הרכב מכביש מנהרות הכרמל.
{{ח:תת|(ג)}} עוכבה יציאת רכב מכביש מנהרות הכרמל או פונה ממנו, חייב בעל הזיכיון –
{{ח:תתת|(1)}} לאפשר לנהג או למי מנוסעי הרכב, למסור הודעה לאדם אחר שניתן לאתרו באמצעי תקשורת הנמצא במקום, על העיכוב או הפינוי, על מקום הימצאו ועל מקום הימצא הרכב;
{{ח:תתת|(2)}} לגרום להבאת הנהג ונוסעי הרכב או מי מהם, למקום שעוברת בו תחבורה ציבורית, אם אין בידם אפשרות להגיע אליו בכוחות עצמם.

{{ח:קטע2|פרק ג|פרק ג׳: פיצוי והחזר הוצאות}}

{{ח:סעיף|10|חיוב בפיצוי והחזר הוצאות}}
{{ח:תת|(א)}} חייב יחויב בפיצוי והחזר הוצאות לבעל הזיכיון בעד כל אחד מאלה:
{{ח:תתת|(1)}} נסיעה בכביש מנהרות הכרמל בלא הסכם שימוש תקף, בלי שחל פטור על נסיעתו או בלי ששולמה האגרה מראש או במהלך הנסיעה;
{{ח:תתת|(2)}} אי־פירעון של חשבון במועד תשלומו;
{{ח:תתת|(3)}} מעשה שעשה החייב שיש בו כדי למנוע זיהוי רכב או אמצעי זיהוי או למנוע חיוב באגרה;
{{ח:תתת|(4)}} יציאה מכביש מנהרות הכרמל שלא במקום שנקבע לכך דרך כלל או לכלי הרכב שבו נסע החייב בכביש;
{{ח:תתת|(5)}} טיפולו של בעל הזיכיון בעיכוב רכב לפי החוק ותקנות אלה;
{{ח:תתת|(6)}} פינויו של רכב מכביש מנהרות הכרמל.
{{ח:תת|(ב)}} השתנה מענו של מנוי והוא הודיע על כך לבעל זיכיון, בתוך 30 ימים מיום השינוי, לא יחויב בפיצוי והחזר הוצאות בשל אי־פירעון במועד של חשבון שנשלח למענו הישן, בין יום שינוי המען ליום מתן הודעתו כאמור.

{{ח:קטע2|פרק ד|פרק ד׳: הודעות על אי־חידוש רישיון רכב}}

{{ח:סעיף|11|הודעת בעל זיכיון לרשות הרישוי}}
{{ח:ת}} לא שילם חייב חובות חלוטים בשל חמישה חשבונות שונים לפחות, ששלח לו בעל הזיכיון לפי תקנות אלה, בעד נסיעות בכביש מנהרות הכרמל, שסכומם המצטבר עולה על 1,000 שקלים חדשים, יודיע על כך בעל הזיכיון לרשות הרישוי 14 ימים לפחות לפני המועד למשלוח הודעה בדבר אי־חידוש רישיון הרכב; בהודעתו יצוינו שם החייב, מספר זהותו, מענו, וכן מספר הרישוי של הרכב שאין לחדש את רישיונו עד לפירעון מלוא החובות האמורים.

{{ח:סעיף|12|המצאת הודעה בדבר אי־חידוש רישיון}}
{{ח:תת|(א)}} הודעה לחייב בדבר אי־חידוש רישיון הרכב תישלח למען לפי הסכם השימוש או לכתובת למשלוח דואר, לפי העניין, כפי שהיו רשומים או נמסרו, לפי העניין, שלושה ימים לפני מועד משלוח ההודעה לחייב.
{{ח:תת|(ב)}} עותק מהודעה הנשלחת לפי תקנה זו לבעל הרשום ברישיון הרכב של רכב שיוך לפי תקנה זו, יישלח גם למנוי שעל פי ההסכם עמו נרשם רכב השיוך.

{{ח:קטע2|פרק ה|פרק ה׳: ערעור}}

{{ח:סעיף|13|מועדים לבקשת רשות ערעור}}
{{ח:ת}} המועד להגשת בקשת רשות ערעור לבית משפט מחוזי, על החלטה סופית של ועדת ערר, הוא 30 ימים מיום שניתנה ההחלטה.

{{ח:קטע2|פרק ו|פרק ו׳: שונות}}

{{ח:סעיף|14|חייב שמכר את רכבו}}
{{ח:תת|(א)}} נתברר לבעל זיכיון כי רכב, שחיוב בשל נסיעות בו לא נפרע, אינו עוד בבעלות החייב, רשאי הוא, בלי לגרוע מכל תרופה אחרת העומדת לו על פי דין, להודיע לאותו חייב שאם לא ישולם החיוב, הוא ייווסף לחשבון שיישלח לגבי רכב אחר שבבעלותו או לגבי רכב אחר שלגביו התקשר בהסכם שימוש ושצוין בהודעה, ואם אותה שעה לא היה בבעלותו רכב אחר – לגבי רכב שיהיה בבעלותו.
{{ח:תת|(ב)}} החייב רשאי, בתוך 30 ימים מיום שהומצאה הודעת בעל זיכיון כאמור בתקנת משנה (א), לפרוע את החיוב או לבקש בכתב מבעל זיכיון, כי החיוב שלא נפרע ייווסף לחשבון שיישלח בשל רכב אחר שבבעלותו או שלגביו התקשר החייב בהסכם השימוש, שאינו זה שצוין בהודעה, ובעל זיכיון יפעל כמבוקש.
{{ח:תת|(ג)}} לא פעל החייב כאמור בתקנת משנה (ב), רשאי בעל הזיכיון לפעול כאמור בהודעה ששלח לפי תקנת משנה (א) וסכום החיוב בחשבון שישלח כאמור, יהיה הסכום הכולל ביום ההוספה של החיוב בעד הרכב האחר, בצירוף החוב שלא נפרע.

{{ח:סעיף|15|בעל רכב שיוך שמכר את רכבו}}
{{ח:ת}} נתברר לבעל זיכיון כי רכב שיוך, אינו עוד בבעלות מי שרשום אצלו כבעלו וחיובים המיוחסים לו לא נפרעו, ישלח לו חשבון ורשאי הוא, בלי לגרוע מכל תרופה אחרת העומדת לו על פי דין, להודיע לבעל רכב השיוך כי הוראות {{ח:חיצוני|חוק כבישי אגרה (מנהרות הכרמל)#סעיף 7ו|סעיף 7ו לחוק}} יחולו על רכב אחר שבבעלותו שצוין בהודעה, ואם אותה שעה לא היה בבעלותו רכב אחר – לגבי רכב שיהיה בבעלותו, והוראות {{ח:פנימי|סעיף 14|תקנה 14(ב) ו־(ג)}} יחולו בשינויים המחויבים.

{{ח:סעיף|16|ביטול הסכם השימוש}}
{{ח:תת|(א)}} ביטל בעל זיכיון את הסכם השימוש, ישלח הודעה על כך למנוי באופן שהוסכם בין הצדדים בהסכם השימוש, לפי המען שמסר המנוי בהסכם השימוש או למענו האחרון הידוע לבעל הזיכיון לפי {{ח:פנימי|סעיף 5|תקנה 5}}.
{{ח:תת|(ב)}} ביטל המנוי את הסכם השימוש, ישיב בעל הזיכיון למנוי את העירבון בתוך 30 ימים ממועד קבלת הודעתו של המנוי על ביטול הסכם השימוש או ממועד השבת אמצעי הזיהוי, לפי המאוחר; חייב המנוי חיובים כלשהם לבעל הזיכיון – רשאי בעל הזיכיון לקזז את סכום החיובים האמורים מהעירבון ולהשיב את יתרת העירבון – אם ישנה, לדרוש את פירעון יתרת החיובים – אם נותרו לאחר הקיזוז, וחייב הוא למסור למנוי פירוט החיובים שקוזזו מן העירבון.

{{ח:סעיף|17|תחילה}}
{{ח:ת}} תחילתן של תקנות אלה במועד הפעלתן של מנהרות הכרמל עם מתן אישור תחילת ההפעלה.

{{ח:חתימות|י״ח באייר התש״ע (2 במאי 2010)}}
* '''יובל שטייניץ'''
שר האוצר
* '''ישראל כ״ץ'''
שר התחבורה והבטיחות בדרכים
{{ח:סוגר}}
{{ח:סוף}}
[[קטגוריה:בוט חוקים]]